VGI สะท้อนข่าวลบสื่อ Modern Trade แล้วรูปแบบราคามีลุ้นรีบาวด์แนะซื้อเป้า 5.4 บาท

VGI ราคาหุ้นสะท้อนข่าวลบเรื่องธุรกิจสื่อโฆษณาใน Modern trade ไปแล้วแนะนำ “ซื้อเก็งกำไร” ราคามีโอกาสรีบาวด์ หลังสร้างฐานในกรอบ ±4.3 บาทในช่วง 1 เดือนที่ผ่านมา แนวต้าน ±4.8 บาท และกำหนดจุด Stop loss ที่ 4.2 บาท เป้า Consensus 5.4 บาท
9 มิ.ย. 2558

บล.เคจีไอ ระบุในบทวิเคราะห์วันนี้ (9 มิ.ย.) ว่า บริษัท วี จี ไอ โกลบอล มีเดีย จำกัด (มหาชน) หรือ VGI แนะนำ “ซื้อเก็งกำไร” (เป้า Consensus 5.4 บาท) 1) ประเมินรูปแบบราคามีโอกาสรีบาวด์ หลังสร้างฐานในกรอบ ±4.3 บาทในช่วง 1 เดือนที่ผ่านมา แนวต้าน ±4.8 บาท และกำหนดจุด Stop loss ที่ 4.2 บาท 
2) ในเชิงกลยุทธ์คาดราคาหุ้นสะท้อนข่าวลบเรื่องธุรกิจสื่อโฆษณาใน Modern trade ไปแล้ว (สร้างฐาน ±1 เดือน = นักลงทุนรับได้กับ Valuation ที่เสียธุรกิจสื่อ Modern Trade ณ ระดับราคา ±4.3 บาท) ล่าสุดมีข่าวบวกเรื่องการรุกสื่อโฆษณากับธุรกิจการบิน หลังเข้าซื้อหุ้น แอลอีดี แอดวานซ์ 20% ที่ทำธุรกิจสื่อโฆษณาในสนามบินของ AOT*
3) Valuation เริ่มไม่แพง (เชิงเปรียบเทียบกับ PLANB) โดย VGI มี PE ปีนี้ 25 เท่า และ Dividend yield 3.4% ขณะที่ PLANB มี PE สูงถึง ±40 เท่า และ Dividend yield ต่ำเพียง ±1% แต่คาดอัตราการเติบโตของกำไรปี 2559 ใกล้เคียงกันที่ 13 – 14% เทียบช่วงเดียวกันของปีก่อน
 
 